da en da nl ca da da de es da da da da da da da da da da da da da da da da da da da es eo ca de de da da en da de de da da da da de da da da da da da da da da da da da da nl da en da da es nl da
Ny asfalt i rundkørsel ved Kregme i Nordsjælland | Vejdirektoratet
11.8.2022 14:00:00 CEST | Vejdirektoratet
Arbejdet vil primært foregå om aftenen og natten fra kl. 19.00 til 05.00 i perioden fra onsdag den 17. august til onsdag den 24. august.
Asfaltarbejdet bliver udført over tre nætter. Arkivfoto: Vejdirektoratet.
Vejdirektoratet skal i gang med at lægge ny asfalt i rundkørslen på rute 211 Frederikssundsvej ved landsbyen Kregme sydøst for Frederiksværk.
Det sker i perioden fra onsdag den 17. august og frem til onsdag morgen den 24. august.
Asfaltarbejdet begynder med, at den gamle belægning bliver affræset, hvorefter der vil blive udført reparationer af den underliggende belægning og udlagt nyt asfaltslidlag. Til sidst får den nye og friske asfalt en ny kørebaneafmærkning.
Vejdirektoratet forventer at udføre arbejdet over tre nætter i den nævnte periode.
Mens arbejdet står på, vil der blive etableret lysregulering på Frederikssundsvej og for beboerne på Præstesvinget, Skibsvænget, Kirkevænget og Tårnvænget. Da arbejdet også omfatter cykelstien i rundkørslen, skal cyklister og fodgængere være særligt agtpågivende ved passage.
Arbejdet kommer til at foregå som aften- og natarbejde mellem kl. 19.00 og 05.00.
I de perioder, hvor der ikke bliver udført arbejde, er der åbent for trafik i fuldt omfang. Der køres dog periodevist på fræset eller uafstribet overflade.
Fordi arbejdet er vejrafhængigt, kan det ske, at arbejdet må udskydes på grund af vejrforhold.
Vejdirektoratet beklager på forhånd de gener, som arbejdet måtte medføre for trafikanterne.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Læs mere på Trafikinfo.dk
Tlf:72 44 24 98fvl@vd.dk
Tlf:20 61 26 64
Tlf:51 83 33 93
Asfaltarbejdet bliver udført over tre nætter. Arkivfoto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022